উবায়দুল্লাহ ইবনে উমর

উবায়দুল্লাহ ইবনে উমর ইবনুল খাত্তাব (  ; মৃত্যু: ৬৫৭ খ্রি.) ছিলেন একজন তাবেয়ী এবং হাদিস বর্ণনাকারী, যিনি খলিফা উমর ইবনুল খাত্তাবের () পুত্র। তিনি প্রথম ফিতনার সময় খলিফা আলীর বিরোধী মুয়াবিয়া ইবনে আবি সুফিয়ানের কমান্ডার ছিলেন। তিনি ৬৪৪ সালে তাঁর পিতার হত্যাকাণ্ডে জড়িত থাকার সন্দেহে হরমুজানকে হত্যা হত্যা করেন। তবে খলিফা উসমান কর্তৃক তাকে ক্ষমা করা হলে তিনি মৃত্যুদণ্ড থেকে রেহাই পান। ৬৫৬ সালে আলির শাসনামলে তিনি খলিফা আলির প্রধান প্রতিপক্ষ সিরীয় গভর্নর মুয়াবিয়া ইবনে আবি সুফিয়ানের পক্ষে যোগ দেন। সিফফিনের যুদ্ধে মুয়াবিয়া তাকে অভিজাত (সাহাবা) ব্যাটালিয়নের কমান্ডার নিযুক্ত করেন এবং এই যুদ্ধে উবায়দুললাহ নিহত হন।

 জীবনী 

 পরিবার ও প্রাথমিক জীবন 
উবায়দুল্লাহ দ্বিতীয় খলিফা ও প্রসিদ্ধ সাহাবি উমর ইবনুল খাত্তাবের ছেলে ছিলেন। উমর কুরাইশ গোত্রের বনি আদি শাখার সদস্য ছিলেন। উমর ইবনুল খাত্তাব ৬৩৪ থেকে ৬৪৪ সাল পর্যন্ত খলিফা হিসেবে শাসন করেন এবং ৬৪৪ সালে শহিদ হন। উবায়দুল্লাহর মা ছিলেন খুজা’ গোত্রের একজন নারী, যাকে উমর পরে তালাক দেন। ইতিহাসবিদ আল-মাদায়িনি (মৃ. ৮৪৩) জানান যে, তার নাম মুলায়কা বিনতে জারওয়াল ছিল এবং তালাকের পর তিনি মক্কার সুপরিচিত মক্কার বংশবিজ্ঞানী আবুল জাহম ইবনে হুদাইফাকে বিবাহ করেন। অন্যদিকে আল-ওয়াকিদি (মৃত্যু: ৮২৩) বলেন, তার নাম ছিল উম্মে কুলসুম বিনতে জারওয়াল।

উবায়দুল্লাহর প্রথম স্ত্রী ছিলেন আসমা, যিনি উসাইরিদ ইবন হাজিবের কন্যা। তিনি বনু তামিমের দারিম গোত্রের একজন বিশিষ্ট ব্যক্তি ছিলেন। এছাড়াও তিনি বাহরিয়্যা নামের আরেকজন নারীকে বিবাহ করেন, যিনি হানি বিন কাবিসার কন্যা ছিলেন। হানি ৬০৯ সালের জি কার যুদ্ধের খ্যাতিমান আরব কমান্ডার ছিলেন। তিনি রাবিয়া গোত্রের একজন গুরুত্বপূর্ণ নেতা ছিলেন।

 হরমুজানের হত্যাকাণ্ড 
উবায়দুল্লাহ তাঁর পিতা উমরের হত্যার প্রতিশোধ হিসাবে হরমুজানকে হত্যা করেন। মূলত তাঁর পিতা হত্যাকারী ছিল আবু লু'লু, যে একজন পার্সিক শিল্পী ছিল। তাকে মুসলিমরা বন্দী করে মদিনায় নিয়ে আসেন।. On Abu Lu'lu'a, see further . অপরদিকে হরমুজানও একজন বন্দী সাসানীয় কর্মকর্তা ও মুসলিম ছিলেন। তিনি পারস্যবিষয়ক উপদেষ্টা হিসেবে খলিফা উমরের সাথে কাজ করতেন। এছাড়াও উবায়দুল্লাহ জুফায়নাকে হত্যা করেন, যে একজন খ্রিস্টান ছিল এবং সাদ ইবনে আবি ওয়াক্কাসের সন্তানদের শিক্ষক হিসেবে কাজ করতেন। একই সঙ্গে আবু লু'লুর ছোট কন্যাকেও এই অভিযানে নিহত হন। 

উবায়দুল্লাহ হরমুজান ও জুফায়নাকে লক্ষ্য করে হামলা করেন। কারণ আবদুর রহমান ইবনে আউফ বা আবদুল রহমান ইবনে আবি বকর দাবি করেন যে, আবু লু'লু যে তলোয়ার দিয়ে উমরকে হত্যা করে, তা এই দুইজনের হাতে দেখা গেছে। উবায়দুল্লাহর হত্যাকাণ্ড সাধারণত মুসলিম সমাজে খুন হিসেবে গণ্য হয়; তার পিতার হত্যার প্রতিশোধ স্বরূপ ন্যায্যবিচার হিসেবে নয়। খলিফা উমরের উত্তরসূরী উসমান (শা. ৬৪৪–৬৫৬), উবায়দুল্লাহকে দোষমুক্ত করেন। কারণ তিনি মনে করেন যে, উমরের হত্যার পর তার মৃত্যুদণ্ড প্রয়োগ করা তাঁদের পরিবারের জন্য অধিক কষ্টের কারণ হবে। হত্যার বদলে তিনি দিয়ত প্রদানের ফায়সালা করেন এবং দিয়তের অর্থও তিনি নিজের তহবিল থেকে প্রদান করেন।

 প্রথম ফিতনায় ভূৃমিকা ও মৃত্যু 
উবাইদুল্লাহকে ক্ষমা প্রদানের বিষয়টি মদিনায় বিতর্ক উস্কে দেয়। আলি এর বিরোধিতা করেন এবং তিনি ঘোষণা করেন যে, যদি এ বিষয়ে তার ক্ষমতা থাকত, তাহলে তিনি উবাইদুল্লাহর জন্য মৃত্যুদণ্ডের ফায়সালা প্রদান করতেন।   অন্যান্য মুসলিম নেতারাও উবাইদুল্লাহর কর্মকাণ্ডের জন্য তাকে শাস্তি দেওয়ার পক্ষপাতী ছিলেন। খলিফা উসমান উবাইদুল্লাহকে মদিনা থেকে সরিয়ে ইরাকের কুফার কাছে একটি এলাকায় পাঠিয়ে দেন। উসমান সেখানে তাকে কিছু ভূমি প্রদান করেন, যা “কুওয়াইফাত ইবনে উমার” (উমরের পুত্রের ছোট কুফা) নামে পরিচিতি পায়। এটি বাযিকিয়ার নিকটে ছিল, যা নাহর কুতা থেকে ১০ কিলোমিটার দক্ষিণে ও কাসর ইবনে হুবেয়রা থেকে ১৫ কিলোমিটার উত্তরে অবস্থিত ছিল। ৬৫৬ সালে উসমানের হত্যার পর আলি খলিফা হলে তিনি তার রাজধানী কুফায় স্থানান্তরিত করেন। পরবর্তীতে উবাইদুল্লাহ খলিফা আলির কাছেও ক্ষমা প্রার্থনা করেন। তবে আলি তার আবেদন প্রত্যাখ্যান করেন বলে জানা যায়। তাই উবাইদুল্লাহ প্রথম ফিতনার সময় আলির প্রতিদ্বন্দ্বী সিরিয়ার গভর্নর মুয়াবিয়া ইবন আবি সুফিয়ানের কাছে আশ্রয় গ্রহণ করেন।

৬৫৭ সালের সিফফিন যুদ্ধে উবায়দুল্লাহ মুয়াবিয়ার পক্ষের বাহিনীর হয়ে আলির বিরুদ্ধে যুদ্ধ করেন। ২২ জুলাই তিনি আলির ছেলে মুহাম্মদ ইবনুল হানাফিয়াকে তার সাথে দ্বন্দ্ব-যুদ্ধ করার চ্যালেঞ্জ করেন। তবে এই দ্বন্দ্বযুদ্ধের খবর পেয়ে আলি তার ছেলেকে ফিরিয়ে আনার নির্দেশ দেন। 

এরপর ২৭ জুলাই সশস্ত্র লড়াই চলাকালীন, মুয়াবিয়া তাঁকে তার শ্রেষ্ঠ ব্যাটালিয়নের (সাহাবা) কমান্ডারের দায়িত্ব দেন।  উবায়দুল্লাহর ব্যাটালিয়ন হিমসের হিময়ারি বাহিনীর সাথে মিলিত হয়ে আলির রাবিয়া গোত্রের বিপক্ষে লড়াই শুরু করে। সেখানে মূলত বাকর ইবনে ওয়াইল গোত্রের সৈনিকরা উপস্থিত ছিলেন। প্রথমদিকে তাদের যৌথ বাহিনী সুবিধা লাভ করলেও পরে বাকরের বাহিনী আব্দুল।কাইস শাখার সৈনিকদের আগমনে শক্তিশালী হয়ে ওঠে। রাবিয়া গোত্রে প্রতিদ্বন্দ্বী আক্রমণে উবায়দুল্লাহ নিহত হন। 

লড়াই শেষে তাঁর স্ত্রী বাহরিয়া তাঁর গোত্রের লোকদের কাছে উবায়দুল্লাহর দেহ হস্তান্তরের আবেদন করেন। পরে তিনি তাঁর দাসদের মাধ্যমে তাকে দাফন করান। এরপর তাগলিবি কবি কাব বিন জুয়েলের লেখা এক শোকগীতি তাঁর স্মরণে পাঠ করা হয়।চোখ কাঁদে শুধু সেই অশ্বারোহীর জন্য [উবায়দুল্লাহ], যার সাথীরা সিফফিনের যুদ্ধে পালিয়ে গিয়েছিল, অথচ তিনি অটল ছিলেন, [তার স্ত্রী] আসমার সঙ্গ ছেড়ে তারা [বকর ইবনে ওয়াইলের] তলোয়ারির নিচে লড়েছে।ইতিহাসবিদ উইলফ্রেড ম্যাডেলুং বলেন যে, উমরের বংশের হওয়ার কারণে উবায়দুল্লাহর মৃত্যু মুয়াবিয়ার খ্যাতির জন্য এক ধরনের আঘাত হিসেবে ধরা হয়। রাবি‘য়া গোত্রের চারজন ব্যক্তি দাবি করে, তারা উবায়দুল্লাহকে হত্যা করেছে এবং উবাইদুল্লাহর জুল-ওয়িশাহ নামের তরবারিটি তাদের হাতে এসেছে, যা তিনি তার পিতার কাছ থেকে উত্তরাধিকার হিসেবে পেয়েছিলেন।  যখন মুয়াবিয়া গৃহযুদ্ধে জয়ী হয়ে ৬৬১ সালে খলিফা হন, তখন সে তরবারি ফিরিয়ে দেওয়ার জন্য তিনি বকর গোত্রের ওপর চাপ দেন। পরবর্তীতে দেখা যায় যে, এটি বসরার বকর গোত্রের যোদ্ধা মুহরিজ ইবনে সাহসাহের কাছে রয়েছে। মুয়াবিয়ার আদেশে তরবারিটি তাঁর থেকে বাজেয়াপ্ত করা হয় এবং পরে তা উবায়দুল্লাহর ভাই আব্দুল্লাহ ইবনে উমরের।কাছে মদিনায় হস্তান্তর করা হয়। উবায়দুল্লাহর সমাধি হিমসের খালিদ বিন ওয়ালিদ মসজিদের একটি কোণে রয়েছে বলে ধারণা করা হয়।

 তথ্যসূত্র 

 গ্রন্থপঞ্জি 








বিষয়শ্রেণী:৬৫৭-এ মৃত্যু
বিষয়শ্রেণী:প্রথম ফিতনা
বিষয়শ্রেণী:রাশিদুন খলিফার সন্তান
বিষয়শ্রেণী:তাবেয়ী